Public procurement notice: Contract Notice
Published: 2024-07-15
Buyer: HIPA Nemzeti Befektetési Ügynökség Nonprofit Zártkörűen Működő Részvénytársaság
Country: HU
Region: HU110
Contract type: Supplies
Procedure: Negotiated with prior call for competition
CPV classification: 34110000: Passenger cars | 50111100
Submission deadline: 2024-08-13
Award criteria: price

Technical requirements: Az eljárásban nem lehet részvételre jelentkező ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben aKbt. 62. § (1)-(2)bekezdéseiben meghatározott kizáró okok bármelyike fennáll. Az ajánlatkérő kizárja az eljárásból azt a részvételre jelentkezőt, ajánlattevőt, alvállalkozót, illetve az alkalmasság igazolásában részt vevő szervezetet, akivel szemben valamely kizáró ok az eljárás során következett be. Részvételre jelentkező, ajánlattevő, az alkalmasság igazolásában részt vevő gazdasági szereplő részvételi jelentkezéséven a 321/2015. (X. 30.) Korm. rendelet 4. § (1) bekezdés alapján az Egységes Európai Közbeszerzési Dokumentum benyújtásával köteles előzetesen igazolni a Kbt. 62. § szerinti kizáró okok hiányát. A321/2015. (X. 30.) Korm.rendelet 15. §-a alapján a részvételre jelentkező az alkalmasság igazolásában részt vevő alvállalkozó vagy más szervezet vonatkozásában csak az Egységes Európai Közbeszerzési Dokumentumot köteles benyújtani az említett Kbt. 62. § szerinti kizáró okok hiányának igazolása érdekében. Az igazolások benyújtására felhívott gazdasági szereplőknek az ajánlattételi szakaszban a 321/2015.(X. 30.) Korm. rendelet 1-8., 10.,12-14.§ és 16. § szakasza szerint kell igazolnia,hogy nem tartozik a kizáró okok hatálya alá. Azon alvállalkozók tekintetében,amelyek nem vesznek részt alkalmasság igazolásában a részvételre jelentkező a Kbt. 67. § (4)bekezdése szerinti nyilatkozatot köteles benyújtani. A 321/2015. (X.30.) Korm.rendelet 1. § (4) bekezdése alapján a kormányrendelet III. fejezetben említett igazolási módok az V. fejezetnek megfelelően kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. A kizáró okok igazolásának ellenőrzését ajánlatkérő két körben végzi. Első körben, a részvételi szakasz során az EEKD dokumentum alapján,második körben, az ajánlattételi szakasz során a 321/2015. (X.30.) Korm. r. szerinti igazolások és nyilatkozatok benyújtására a Kbt. 69. § (4) bek. bírálat körében kerül sor az ajánlattételi szakaszban. Ajánlatkérő felhívja a Kbt. 64. § (1)-(2) bek. szerinti öntisztázás lehetőségére a részvételre jelentkezők figyelmét.
A részvételi jelentkezésben benyújtandó a 321/2015. (X. 30.) Korm. r. 1. § (9) bekezdés szerinti nyilatkozat is.
Jelen közbeszerzési eljárás fajtája a Kbt. 85. § szerinti tárgyalásos eljárás. 
A tárgyalásos eljárás olyan, két szakaszból álló közbeszerzési eljárás, amelynek első, részvételi szakaszában az ajánlatkérő a részvételre jelentkezőnek a szerződés teljesítésére való alkalmasságáról vagy alkalmatlanságáról dönt a Kbt. 69. §-sal összhangban. A részvételi szakaszban a részvételre jelentkezők nem tehetnek ajánlatot. 

Az eljárás második, ajánlattételi szakaszában az ajánlatkérő az alkalmasnak minősített részvételre jelentkezőket ajánlattételre hívja fel, majd tárgyal a szerződés és a teljesítés feltételeiről, azzal, hogy a Kbt. 87. § (6) bekezdésnek megfelelően Ajánlatkérő fenntartja a lehetőséget arra, hogy az első ajánlatok beérkezését követően dönthet úgy, hogy nem tart tárgyalást, hanem a benyújtott ajánlatok bírálatával és értékelésével befejezi az eljárást. Ebben az esetben döntéséről haladéktalanul értesíti az ajánlattevőket, az ajánlattevő ajánlati kötöttsége az értesítés ajánlatkérő általi megküldésével áll be, az ajánlatkérő által meghatározott időre.

Tárgyalás tartása esetén Ajánlatkérő az ajánlattételi határidőre ajánlatot benyújtott valamennyi ajánlattevővel, az ajánlattételi felhívásban foglalt szabályok szerint tárgyalás(oka)t tart. A tárgyalásos eljárásban az ajánlatkérő és az ajánlattevők közötti tárgyalások arra irányulnak, hogy az ajánlatkérő a legkedvezőbb feltételekkel köthessen szerződést. Tárgyalás tartása esetén a tárgyalás(oka)t követően Ajánlatkérő végleges ajánlattételre szólítja fel az ajánlattevőket. Az ajánlati kötöttség a tárgyalások befejezésének időpontjában áll be, amely megegyezik a végleges ajánlatok benyújtására előírt határidő lejártának időpontjával. 
A tárgyalásos eljárásban – a Kbt. 87. § (6) bekezdése szerinti eset kivételével – az ajánlatok bírálatát az ajánlatkérő több szakaszban végzi a Kbt. 89. § - ban előírt szabályoknak szerint. 

Ajánlatkérő az eljárásban nem alkalmaz keretszámot és az ajánlattevők létszámát sem kívánja a tárgyalási fordulók során csökkenteni.
Beszerzés tárgya: A HIPA Nemzeti Befektetési Ügynökség Nonprofit Zártkörűen Működő Részvénytársaság részére 5 db
személygépjármű tartós bérlet keretében történő beszerzése a hozzá kapcsolódó flottakezelési szolgáltatások biztosításával.
Ajánlatkérő elvárásait a külön dokumentumban rendelkezésre bocsátott műszaki leírás és szerződés tervezet tartalmazza.

A beszerzés tárgyával kapcsolatos főbb feltételek: Az ajánlat csak új jármű bérbeadására vonatkozhat. E tekintetben újnak minősül az a gépjármű, amely forgalomba helyezve sem Magyarországon, sem pedig külföldön nem volt, bemutató, illetve próbajárműként nem használták. A gyártás és a forgalomba helyezés időpontja között eltelt idő nem több 300 naptári napnál.
A gépjárművekkel szemben környezetvédelmi szempontból támasztott követelmények:
A megajánlott gépjárművek meghajtó motorjainak környezetvédelmi besorolása – CO, NOx, NMHC és PM kibocsátás tekintetében – minimálisan meg kell, hogy feleljen az „EURO 6”-os normának.
A megajánlott gépjárművek vegyes üzemhez tartozó, gyár által megadott tüzelőanyag-fogyasztása nem lehet magasabb, mint 9 l/100 km, valamint a megajánlott gépjármű gyár által megadott CO2-kibocsátása nem lehet magasabb, mint 200 g/km. 

Az ajánlatban legalább a közbeszerzési dokumentumban foglaltaknak megfelelő műszaki tartalommal felszerelt járművek ajánlhatók meg.
A bérletre vonatkozó további információk:
• A bérlet tervezett futamideje minden gépjármű esetében: 48 hónap.
• Futásteljesítmény az egyes gépjárművek esetében:

A gépjármű sorszáma Tervezett éves futás
1. sorszámú gépjármű 24 000 km/év
2. sorszámú gépjármű 24 000 km/év
3. sorszámú gépjármű 24 000 km/év
4. sorszámú gépjármű 24 000 km/év
5. sorszámú gépjármű 30 000 km/év

A flottakezelési szolgáltatással kapcsolatban elvárt főbb elvárás, hogy a futamidő alatt a Bérbeadónak folyamatosan biztosítania kell a járművek üzemeltetését, melynek keretében a járműveket karbantartja, teljeskörűen javítja, gondoskodik hatósági vizsgáztatásukról, végzi a kárügyintézést.
Ajánlatkérő az alábbi fő szolgáltatások ellátását várja el a flottakezelési szolgáltatás keretében, amelyek tartalmának részletezését a szerződés tervezet tartalmazza, alábbiakban kizárólag a legfőbb elvárásokat emeltük ki:
a) személygépjármű-megrendelés, forgalomba helyezés és átadás; Beleértve a járművek magyar nyelvű kezelési utasításának rendelkezésre bocsátását is.
b) személygépjármű tartós bérletbe adása;
c) biztosítás ügyintézése, díjfizetés a biztosítótársaság részére; Casco biztosítás: 10%, de minimum 50.000 HUF önrésszel és a GAP biztosítás (lopás és totálkár esetén fizet) amely a bérleti díj része, a biztosítóval történő teljes körű ügyintézés. A Casco biztosításnak ki kell terjednie az Európai Unió tagországaira. Töréskár esetén a biztosítási káresemények javításának időtartamára Bérbeadó azonos típusú és felszereltségű, azonos vagy magasabb kategóriájú és hasonló felszereltségű cseregépjárművet biztosít. Gépkocsilopás, totálkár, megsemmisülés esetén a gépjármű pótlásának idejére Bérbeadó azonos típusú és felszereltségű, azonos vagy magasabb kategóriájú és hasonló felszereltségű gépjárművet biztosít.
d) káresemények biztosítási ügyintézése;
e) téli-nyári gumicserék szervezése, gumiabroncsok karbantartása, javítása; A szolgáltatás tartalmazza a téli/nyári (4-4 db) gumiabroncsot járművenként (téli gumiabroncs a meglévő keréktárcsára történő átszereléssel is megajánlható), valamint azok időszakos cseréjét.
f) karbantartás, javításszolgáltatás; A tervezett és nem tervezett javítások (kivéve nem rendeltetésszerű használatból eredő meghibásodás) esetén – amikor az átadás visszaadás közötti idő meghaladja a 24 órát – esetén Bérbeadó a javítás idejére cseregépjárművet biztosít. Egyedi megrendelés alapján biztosítani kell a „Hozom-viszem” szolgáltatás igénybevételének lehetőségét (a „Hozom-viszem” szolgáltatás költségigényét ennek megfelelően az ajánlati árban nem kell kalkulálni). A cseregépjármű átadása a meghibásodás jelzését követő egy munkanapon belül esedékes. Amennyiben azonban a meghibásodott gépjárművet Bérlő képviselője adja át javításra, és a javítás során derül ki, hogy annak ideje a 24 órát meghaladja, úgy a cseregépjármű átadása ennek felismeréséhez képest egy munkanapon belül történik. Fenti kötelezettség teljesítése során az érintett gépjárművel azonos típusú és felszereltségű, azonos vagy magasabb kategóriájú és hasonló felszereltségű gépjárművet kell biztosítani a gépkocsi egyidejű javításáig.
g) assistance szolgáltatás és cseregépjármű biztosítása; Assistance szolgáltatás biztosítása valamennyi gépjárműre országos és európai szinten. Azonos típusú és felszereltségű, azonos vagy magasabb kategóriájú és hasonló felszereltségű cseregépjármű biztosítása.
h) riportolás;
i) adó- és illetékfizetés; Jogszabályokban előírt adók és egyéb kötelezettségek fizetése.
j) egyedi megrendelés alapján hozom-viszem, szerviz-sofőr szolgáltatás Budapest területén belül.
A flottakezelési szolgáltatással kapcsolatos elvárásokat részletesen a közbeszerzési dokumentumok részét képező szerződés tervezet tartalmazza.
Alkalmasság minimumkövetelménye: 
Részvételre jelentkező a szerződés teljesítésére műszaki és szakmai szempontból akkor minősül alkalmasnak, ha a jelen felhívás feladását megelőző 36 hónapban rendelkezik legalább 30 hónapig tartó, legalább 3 db személygépjármű tartós bérletére és flottaszolgáltatására vonatkozó referenciával, amelynek keretében legalább az alábbi szolgáltatásokat is ellátta: teljes körű szervizszolgáltatás, gépjármű segélyszolgálat, téli-nyári gumicserék szervezése, gumiabroncsok karbantartása, javítása. Részvételre jelentkező a referenciakövetelménynek a jelen felhívás feladását megelőző 36 hónapban befejezett, de legfeljebb 72 hónapban megkezdett referenciával felelhet meg. Ajánlatkérő még folyamatban lévő referencia bemutatását is elfogadja (amely bérleti futamideje még nem járt le), feltéve, hogy a futamidőből legalább a fent meghatározott időtartam legkésőbb a részvételi határidő lejártáig eltelt és a referencia a fent írt egyéb feltételeknek is megfelel.

Előzetes igazolás:
A részvételre jelentkezőnek a részvételi jelentkezésében a 321/2015. (X.30.) Korm. rendelet 1. § (1) és 5. § (1) bekezdésének megfelelően az EEKD benyújtásával kell előzetesen igazolnia, hogy megfelel az ajánlatkérő által meghatározott alkalmassági követelményeknek. Az ajánlatkérő, összhangban a 321/2015. (X.30.) Korm. rendelet 2. § (5) bekezdésével, az EEKD-ban megjelölte, hogy az alkalmassági követelmények előzetes igazolására elfogadja az
érintett gazdasági szereplő egyszerű nyilatkozatát. Részvételre jelentkezőnek az EEKD IV. rész α (alfa) pontjának kitöltésével csak arról kell nyilatkoznia, hogy megfelel az alkalmassági követelményeknek, az alkalmassági követelményeket nem kell külön, részletesen feltüntetnie. A részvételre jelentkező a követelményeknek kapacitását nyújtó személlyel/szervezettel is megfelelhet /Kbt. 65. § (7) bek., tekintettel a Kbt. 65. § (9) bekezdésére/. Ebben az esetben az érintett személyek/szervezetek mindegyikére vonatkozóan kitöltött EEKD-t is be kell nyújtani. A közös részvételre jelentkezőknek a részvételi jelentkezésben csatolni kell a meghatalmazást tartalmazó okiratot, melynek ki kell terjednie arra, hogy a részvételre jelentkezők közül ki jogosult az EKR-ben nyilatkozatok megtételére /Kbt. 35. § (2a)/. A közös részvételre jelentkezők képviseletében tett nyilatkozatot a részvételi jelentkezést benyújtó gazdasági szereplő teszi meg.
A Kbt. 65. § (12) bekezdés szerint csatolandó a kötelezettségvállalást tartalmazó okirat, melynek tartalmaznia kell a részvételre jelentkező/ajánlattevő részére meghatalmazást arra, hogy az EKR-ben elektronikus úton teendő nyilatkozatok megtételekor az adott szervezet képviseletében eljárhat. A meghatalmazás cégszerű aláírásra nem vonatkozik. Ha az ajánlatkérőnek a részvételi jelentkezések – vagy később, az ajánlattételi szakaszban az ajánlat - bírálata során kétsége merül fel valamely gazdasági szereplő nyilatkozatának valóságtartalmára vonatkozóan vagy az ajánlatkérő megítélése szerint az eljárás megfelelő lefolytatásához egyéb okból szükséges, bármikor öt munkanapos határidő tűzésével kérheti az érintett részvételre jelentkezőt – az ajánlattételi szakaszban az ajánlattevőt-, hogy nyújtsa be a (4) bekezdés szerinti igazolásokat. Az ajánlatkérő a (11) bekezdés szerinti adatbázisok adatait az eljárás során bármikor ellenőrizheti.

Utólagos igazolás

M1. A Kbt. 65. § (1) bekezdés b) pontja, valamint a 321/2015. (X. 30.) Korm. rendelet 21. § (1) bekezdés a) pontja
alapján a részvételi felhívás feladásának napjától visszafelé számított 36 hónapban befejezett, de legfeljebb 72 hónapban megkezdett legjelentősebb szállításainak
ismertetése, amelyet a 321/2015. (X. 30.) Korm. rendelet 22. § alapján az ajánlattevő, illetve az alkalmasság igazolásában részt vevő más szervezet nyilatkozatával, vagy a 22. § (1) a) pont szerinti kötelező esetekben a szerződést kötő másik fél által adott igazolással lehet igazolni.
A referencianyilatkozat/igazolás tartalmi követelményei:
● a teljesítés idejének kezdő és befejező ideje (év, hónap, nap)
● a szerződést kötő másik fél megnevezése, székhelye
● a szállítás tárgya és mennyisége, részletezve a szállításhoz kapcsolódó szolgáltatásokat is
● nyilatkozat arról, hogy a teljesítés az előírásoknak és a szerződésnek megfelelően történt.
A referenciaigazolást a Kbt. 69. § (4) bekezdés szerinti felhívásra szükséges csatolni az ajánlattételi szakaszban.
Ajánlatkérő nem ír elő ajánlati biztosítékot az eljárásban.


Winner: Közbeszerzési Hatóság